Deg tririt-nnes, ass n usamas, s yisem n Tesmilt Tuṛufit ɣef Temsalt Tawnirit, yules iwekekd-d Mass Borrell dakken « addud n Tdukli Tuṛufit ɣef Tniri Tutrimt d win ay d-yesskanayen tannayt tucrikt yellan gar yiwanaken imaslaḍen n Tdukli Tuṛufit – d win n udhal ummid n wussisen ay tetteg Tuddsa n Yiɣlanen Yeddukklen i lmend n ukala asertan i usiweḍ ɣer tifrat tasertant d tuɣdimt, d tunzigt yernu d tin ara yettwaqeblen i temsalt n Tniri Tutrimt s uzrak n tneɣtusin n Useqqamu n Tɣellist n Tuddsa n Yiɣlanen Yeddukklen ».
« Tadukli Tuṛufit tettwali dakken akk timsal yerzan Tiniri Tutrimt d uẓayer-nnes yessefk ad ttwasekkrent s uzrak n usaḍuf agraɣlan deg ukatar n yistagen ay d-yettilin, imir-a, ddaw tmehla n umazun uzzig n uwnetlay amatu n Yiɣlanen Yeddukklen, Staffan de Mistura », ɣef wakken ay d-ikemmel Mass Borrell.
Iwekked-d daɣ dakken « akala ay tessedday Tuddsa n Yiɣlanen Yeddukklen d urẓim yernu agmuḍ-nnes agaran ad t-ɣetsen yidisan ay terza temsalt deg ukatar n tneɣtusin n Useqqamu n Tɣellist n Tuddsa n Yiɣlanen Yeddukklen ».
Tiniri Tutrimt tettwassaggez, deg 1966, deg wumuɣ n yigelluyen ur ilin tafulmant, s waya, agelluy-a d win ay terza temsalt n tneɣtust 1514 n Ugraw Amatu n Tuddsa n Yiɣlanen Yeddukklen yerzan tukksa n usehres. Tiniri Tutrimt d nettat ay d tahrest taneggarut deg Tefriqt yernu tewdeg-itt Meṛṛuk deg 1975.
kab_Latn kab_Latn kab_Latn kab_Latn